《戴主簿 其二》
宋代·林希逸

有子能贤知孝甚，新磨铭石以贫迟。为君更作招魂些，此士无惭有道碑。

身老梦思埋玉处，客游忆到共灯时。家成好入遗文去，乞与他年作瑞芝。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。